राइडर्स ने खेल मंत्री को हेलमेट गिफ्ट किया, सितंबर में होगा रेसिंग इवेंट
Anurag Thakur rode with Moto GP riders racing event in Noida: केंद्रीय खेल मंत्री अनुराग ठाकुर ने शनिवार को मोटो GP राइडर्स के साथ सुपरबाइक चलाई।
केंद्रीय खेल मंत्री अनुराग ठाकुर ने शनिवार को मोटो GP राइडर्स के साथ सुपरबाइक चलाई। लगातार हो रही बारिश के बावजूद खेल मंत्री बाइक राइडर्स से मिले और उनका उत्साह बढ़ाया। राइडर्स ने अनुराग को एक हेलमेट भी गिफ्ट किया।
नोएडा के बुद्ध इंटरनेशनल सर्किट में 22 से 24 सितंबर तक ‘मोटो GP इंडिया 2023’ रेसिंग इवेंट होने वाला है। इसके प्रमोशनल इवेंट में ही अनुराग ने सुपरबाइक चलाई। उन्होंने कहा कि देश में पहली बार इतना बड़ा इवेंट हो रहा है। पहली बार इस रेस में कोई भारतीय राइडर शामिल होगा। इससे देश की रेसिंग बाइक और ऑटोमोबाइल इंडस्ट्री को बढ़ावा मिलेगा।
इस इवेंट की पहली टिकट उत्तर प्रदेश के CM योगी आदित्यनाथ ने 23 जून को जारी की थी। उन्होंने कहा था कि मोटो GP दुनिया का सबसे तेज और पुराना बाइक रेसिंग कॉम्पिटिशन है। भारत में इसका आयोजन होना हमारे लिए गर्व का विषय है।
योगी बोले- ब्रांड उत्तर प्रदेश को मजबूत करेगा रेसिंग इवेंट
योगी आदित्यनाथ ने कहा कि पुरानी सरकारों के सहयोग न करने के चलते देश में फॉर्मूला वन रेस बंद हो गई थी। इसलिए, रेसिंग इवेंट के आयोजक इस रेस को उत्तर प्रदेश में करने से हिचक रहे थे। हमने उन्हें भरोसा दिलाया कि सरकार इस इवेंट में पूरा सहयोग और सुरक्षा देगी।
उन्होंने कहा- इस रेस की सफलता ब्रांड उत्तर प्रदेश को मजबूत करेगी। इस इवेंट से हजार करोड़ रुपए की इकोनॉमिक एक्टिविटीज होंगी। बाइक्स में 30% इथेनॉल इस्तेमाल किया जाएगा। इससे कॉर्बन फुटप्रिंट में भी कमी आएगी।
G-20 देशों में से 12 देश भी मोटो GP में हिस्सा लेते हैं। इनमें ऑस्ट्रेलिया, अमेरिका, फ्रांस और जापान शामिल हैं। भारत इस साल G-20 की अध्यक्षता कर रहा है। इस रेसिंग इवेंट के दौरान G-20 देशों के अध्यक्ष भी दिल्ली में होंगे।
अनुराग ठाकुर से जुड़ी यह खबरें भी पढ़ें...
अनुराग ठाकुर बोले- खेलता पंजाब नशे में डूबा, केंद्र युवाओं की ऊर्जा सही दिशा में लगाने के लिए कोशिश कर रहा
केंद्रीय मंत्री अनुराग ठाकुर ने कहा कि एक समय पंजाब खेलों में अव्वल था और खेलता हुआ नजर आता था। लेकिन अब पंजाब नशे में डूबता हुआ नजर आ रहा है। युवाओं की ऊर्जा को सही दिशा में लाने के लिए केंद्र सरकार पूरी तरह से कोशिश कर रही है। यह बात उन्होंने जालंधर में BSF फ्रंटियर परिसर में बनाए गए हॉकी के सिंथेटिक ग्राउंड के उद्घाटन समारोह में कही। पूरी खबर पढ़ें...
अनुराग ठाकुर का विपक्ष पर तंज: बोले- हम विश्व को परिवार की तरह लेकर चल रहे, कुछ खुद को देश से अलग समझते हैं
केंद्रीय सूचना एवं प्रसारण मंत्री अनुराग ठाकुर ने कहा कि हम पूरे विश्व को एक परिवार के रूप में लेकर चल रहे हैं। किसी का नाम लिए बगैर विपक्ष पर कटाक्ष करते हुए अनुराग ठाकुर ने कहा कि कुछ लोग अपने आप को देश से अलग समझते हैं, लेकिन यह उनकी मानसिकता है। पूरी खबर पढ़ें...
